6. Ny pavillonløsning for at imødekomme kapacitetspres på 0-2-års området i [adresse] 
(Åben)
Tidl. politisk behandling 24.06.20, pkt. 115
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på i alt 5,185 mio. kr. Anlægsbevillingen dækker 
etablering af en ny pavillonløsning i Hadsten, der skal bidrage til at løse det aktuelle kapacitetspres på 0-
2-års området (4,520 mio. kr.) samt et beløb til uforudsete udgifter i forbindelse med vuggestuepuljen (0,665 
mio. kr.). Hovedårsagen til kapacitetspresset er, at der blev født 29 flere børn i 2019 end forventet i 2019-
prognosen. Anlægsbevillingen foreslås finansieret af ”Pulje til etablering af vuggestuepladser som følge af 
kapacitetsanalysen på dagtilbudsområdet 2019-2023”.
Byrådet vedtog i juni 2020, at den pavillon, der står ved [adresse], som 
Integrationsafdelingen i dag benytter, skulle renoveres og omdannes til en midlertidig vuggestue til 24 børn. 
Løsningen ville imødekomme behovet for vuggestuepladser i området. Efterfølgende har det vist sig, at 
pavillonen ikke var opført efter reglerne i bygningsreglementet. For at kunne leve op til gældende krav til 
brandsikkerhed er det nødvendigt at beklæde alle indvendige vægge og lofter med gipsplader og afledt 
heraf udskifte installationer mv. Udførelse af brandsikkerhedsmæssige tiltag i pavillonen var ikke forudsat i 
overslaget i juni måned, og de brandsikkerhedsmæssige tiltag i den eksisterende pavillon vil medføre en 
anlægsudgift på ca. 2,2 mio. kr.
Pavillonen skulle have været taget i anvendelse primo 2021, men som følge af ovenstående blev planen 
vedrørende renovering udsat. På grund af et stort pres på 0-2-års området har det derfor i mellemtiden 
været nødvendigt at omlægge 20 børnehavepladser til 15 vuggestuepladser i [adresse] i 
Hadsten. Vuggestuepladserne blev taget i brug 1. oktober 2020. Løsningen betyder, at der skal etableres 
20 pladser svarende til en børnehavegruppe i andre rammer. For at imødekomme den akutte 
kapacitetsmæssige udfordring i Hadsten er der herudover gjort brug af merindskrivning i vuggestuerne, 
udnyttelse af 5. plads i dagplejen samt vuggestuepladser i [adresse].
VURDERING
Teknik og Miljø og Børn og Kultur vurderer, at den nuværende pavillon ved [adresse] 
skal erstattes med en ny pavillon. Det skyldes, at den nuværende pavillon er en ældre bygning, hvorfor det 
vil være omkostningstungt at renovere den, så den opfylder de øgede krav til brandsikkerhed. Herudover 
vil pavillonen ikke uden endnu betydelige renoveringer fremadrettet kunne anvendes på andre placeringer.
På den baggrund er mulighederne for køb eller leje af ny pavillon undersøgt. Pavillonen skal kunne rumme 
12 vuggestuebørn og 20 børnehavebørn. Løsningen med køb af pavillon er ca. 1,4 mio. kr. dyrere end ved 
leje af en pavillon set over en fem årig periode. Ved køb af pavillon vil [adresse] imidlertid 
efterfølgende kunne opsætte pavillonen andre steder, hvor der måtte opstå midlertidige spidsbelastninger. 
Herudover vil der ved køb af en pavillon ikke skulle deponeres et beløb svarende til købsværdien. Køb af 
en pavillon vurderes at være den økonomisk mest rentable løsning (se oversigt over anlægsudgifter i tabel 
1 nedenfor). Pavillonløsningen forventes at kunne ibrugtages efteråret 2021. 
Teknik- og Miljøudvalget
08-04-2021 08:00
I forbindelse med etablering af pavillonløsningen foreslår Børn og Kultur, at de 15 etablerede 
vuggestuepladser i [adresse] permanentgøres. Det betyder, at børnehavekapaciteten på 
[adresse] reduceres med en børnehavegruppe på 20 børn og, at disse derfor foreslås genetableret i 
den nye pavillon sammen med en vuggestuegruppe til 12 børn.
ØKONOMI
Tabel 1 nedenfor viser en oversigt over anlægsudgifterne ved de forskellige pavillonløsninger, der er 
vurderet i forbindelse med denne sag. Renovering af den allerede opsatte pavillon vil pga. de øgede 
brandkrav medføre en anlægsudgift på 2,241 mio. kr. Pavillonen vil kræve yderligere renoveringer, hvis 
pavillonen skal kunne anvendes ud over den femårige periode (forventet yderligere anlægsudgifter på 1,3 
- 1,5 mio. kr.). Køb af en ny pavillon vil medføre en anlægsudgift på 4,520 mio. kr., og pavillonen vil kunne 
opstilles andre steder efter endt brug ved [adresse]. Leje af en pavillon i fem år vil medføre en udgift på 
3,136 mio.kr. Herudover vil der skulle deponeres et beløb svarende til købsværdien, dvs. 4,520 mio. kr. Det 
deponerede beløb frigives, når lejeperioden udløber.
Ved Byrådets behandling af sagen i juni 2020, blev der godkendt en anlægsbevilling på 625.000 kr. til 
inventar til pavillonen samt 475.000 kr. til renovering af pavillonen.  Ved permanentgørelse af 
vuggestuegruppen på [adresse] igangsættes etablering af et krybberum, som finansieres 
af anlægsbevillingen på 475.000 kr., der blev afsat i forbindelse med sagen i juni 2020. 
Tabel 1: Oversigt over forskellige pavillonløsninger
Pavillonløsning
Anlægsudgifter (inkl. 
udgifter til fast inventar 
samt etablering af 
krybberum) i mio. kr.
Bemærkninger
Renovering af den nu-
værende pavillon, som i 
dag anvendes af integra-
tionsafdeling (med skær-
pede brandkrav)
2,241
Hvis pavillonen skal 
anvendes ud over de fem 
år, vil der skulle ske 
yderligere renovering i 
forhold til facader og tag. 
Yderligere anlægsudgift 
ca. 1,3 – 1,5 mio. kr.
Køb af ny pavillon
4,520
Pavillonen har lang leve-
tid og vil kunne flyttes til 
steder, hvor der måtte 
opstå spidsbelastninger.
Leje af ny pavillon i 5 år
3,136
Der vil skulle ske depone-
ring af købsværdien, hvil-
ket vil sige 4,520 mio. kr.
Samlet set er der afsat en pulje på 29,323 mio. kr. i perioden 2019-22, hvoraf der allerede er givet 
anlægsbevillinger på i alt 22,101 mio. kr. til vuggestuepladser for at imødekomme kapacitetspresset på 0-
2-års området. Der resterer dermed 7,222 mio. kr. af puljen. 
Den samlede anlægsøkonomi for denne sag er oplistet i tabel 2 nedenfor.
Tabel 2: Den samlede anlægsøkonomi
Aktivitet
Anlægsudgifter i mio. kr.
Køb af ny pavillon
4,520
Beløb til uforudsete udgifter i forbindelse 
med udmøntning af vuggestuepulje
0,665
Samlet anlægsudgift i alt
5,185
Såfremt løsningen med køb af en pavillon godkendes, vil den samlede anlægsbevilling til køb og opsætning 
af pavillonen udgøre i alt 5,185 mio. kr. i 2021, som foreslås finansieret via en fremrykning af en del af det 
afsatte rådighedsbeløb i vuggestuepuljen i 2022. I medfør heraf reduceres den tekniske anlægsramme for 
2022 tilsvarende. Såfremt anlægsbevillingen godkendes, resterer der 2,035 mio. kr. af vuggestuepuljen. 
Driftsudgifterne er allerede indarbejdet i forbindelse med vedtagelse af budget 2021-24.
Kapacitetsanalysen på dagtilbudsområdet forventes fremlagt i juni 2021. Analysen belyser det samlede 
kapacitetsbehov både samlet for kommunen og for de enkelte områder. I forlængelse heraf vil der i 
forbindelse med budget 2022-25 blive fremlagt forslag, der imødekommer evt. kapacitetsbehov – herunder 
forslag om udbygning af den samlede 0-6-års kapacitet i [adresse].
INDSTILLING
Direktøren for Børn og Kultur indstiller til Byrådet:
1. At der fremrykkes et rådighedsbeløb på i alt 5,185 mio. kr. fra 2022 til 2021 til køb af ny pavillon til 
[adresse] samt til uforudsete udgifter i forbindelse med udmøntning af vuggestuepuljen, som 
finansieres af kassen.
2. At der godkendes en anlægsbevilling på 5,185 mio. kr. til køb af ny pavillon til [adresse] samt til 
uforudsete udgifter i forbindelse med udmøntning af vuggestuepuljen finansieret af det afsatte 
rådighedsbeløb.
BESLUTNING
Teknik- og Miljøudvalget, 8. april 2021
Fraværende: Ingen
Indstilles godkendt.
